אביעד קיסוס

אביעד שלמה קיסוס (נולד ב-9 בפברואר 1979) הוא שדרן רדיו, מנחה טלוויזיה, עיתונאי ופובליציסט ישראלי.

ביוגרפיה 
קיסוס נולד בחיפה וגדל בכפר סבא. הוא בוגר מגמת ספרות ותיאטרון בתיכון כצנלסון בכפר סבא. למד לתואר ראשון בפסיכולוגיה באוניברסיטת רייכמן ולתואר שני בפסיכולוגיה קלינית במכללה האקדמית תל אביב-יפו.

קריירה 
בתחילת דרכו כתב בשבועון הבידור "רייטינג" ובשנת 2000 היה לסגן-העורך של העיתון.

בשנת 2002 החל להגיש לצדו של טל ברמן את תוכנית הבוקר ברדיו תל אביב. בסוף שנת 2009 עזבו השניים את התחנה ומאז 2010 שודרה התוכנית ברדיו "Eco 99"  עד לסיום התוכנית במאי 2023 לאחר כ-21 שנים. 

בשנת 2004 הנחה את התוכנית "דייט לסטרייט" ששודרה בערוץ 2. לאחר מכן השתתף בעונה הראשונה של "מועדון לילה" כחבר פאנל קבוע ועזב באמצע העונה השנייה. בנוסף, הנחה את מגזין הבידור "Y בעשר" עד סוף 2009 ושיחק בדרמה המוזיקלית "השיר שלנו" (2005).

השתתף בכתיבת הסדרה הקומית "שולץ" (yes, 2008) וביצירת הסדרה "פלאשבק" (ערוץ הילדים, 2016).

בשנת 2008 הנחה את התוכנית "בעירום מלא" בערוץ 2, וב-2009 הנחה את תוכנית האירוח "אינסטינקט בסיסי" באותו ערוץ. באוגוסט 2010 הנחה את התוכנית "המסע לארץ הציצים" בערוץ 10.

בשנת 2011 הנחה לצד טל ברמן את תוכניות הריאליטי "וייפאאוט" ו"הדור הבא 24/7" בערוץ 10, ובשנת 2012 הנחו השניים את התוכנית "משחק החתונה" באותו ערוץ.

בשנת 2011 כתב טור אישי במוסף סוף השבוע של עיתון "הארץ", ובשנת 2013 כתב טור שבועי באתר "מאקו". החל מיולי 2014 כותב טור במגזין "ליברל".

בשנת 2016 החל להשתתף לסירוגין כחבר פאנל בתוכנית הסאטירה "גב האומה" בערוץ עשר.

פרסים 
התוכנית "הבוקר עם טל ואביעד" זכתה פעמיים בפרס הרדיו לתוכנית המצטיינת.

חיים אישיים 
קיסוס יצא מהארון בפני משפחתו בגיל 18. הוא פעיל בולט בקהילה הלהט"בית, חבר הוועד המנהל של איגי - ארגון נוער גאה, ומרבה לקחת חלק ביוזמות למען שוויון זכויות לקהילה הגאה.

היה נשוי לשחקנית מיכל לוי, אולם היו אלה נישואים פיקטיביים לדבריו.

לקראת הבחירות לכנסת ה-19, חשף כי הוא תומך במפלגת מרצ.

פילמוגרפיה

טלוויזיה

קולנוע

קישורים חיצוניים

 אביעד קיסוס באתר הארץ
 אביעד קיסוס באתר Mako
 אביעד קיסוס באתר ליברל
 
 
 
 רתם איזק, העתיד עם קיסוס: נדבקנו לאביעד קיסוס ביום הבחירות, באתר את, 7 באפריל 2015

הערות שוליים 

שדרני רדיו ישראלים
בעלי טור ישראלים
סגל רדיו תל אביב
ערוץ עשר: שדרנים, שחקנים ומנחים
סגל הארץ
מנחי טלוויזיה להט"בים ישראלים
בוגרי תיכון כצנלסון
ישראלים שנולדו ב-1979